Ich froͤwe mich maniger blv̊men rot
Ich froͤwe mich maniger blv̊men rot·
die  vns der meie bringen wil·
die stv̊nden ê in grosser not·
der winter tet in leides vil·
der meie wils vns ergetzen wol·
mit manigen wunneklichen tage·
des ist dv́ welt gar froͤiden vol·

Vas hilfet mich dv́ svmerzit·
vnde die vil liehten langen tage·
min trost an einer frowen lit·
von des ich grossen kvmber trage·
wil si mir geben hohen mv̊t·
da tv̊t si tvgentlichen an vnd do min froͤide wirdet gv̊t·

Swanne ich mich von der lieben scheide·
so můs min froͤide ein ende han·
owe so stirbe ich lihte von leide·
dc ich es ie mit ir began·
ich enweis niht frowe wc minne sint·
mich lat dv́ liebe sere engelten dc ich der iare bin ein kint·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse